allopatrisk
Store norske leksikon,Biologi,Vitenskapsgrener i biologien,Evolusjonsbiologi
Allopatrisk er en betegnelse som brukes om ulike arter, eller ulike bestander av én art, som bebor geografisk atskilte områder.
Individer tilhørende to allopatriske populasjoner kan vanligvis ikke formere seg fritt med hverandre på grunn av at de er geografisk adskilt. Evolusjon via naturlig utvalg eller genetisk drift i allopatriske populasjoner kan over tid føre til at individer fra de ulike populasjonene ikke kan få avkom med hverandre lenger. Evolusjonære endringer i allopatriske populasjoner er derfor en viktig medvirkende årsak til dannelsen av nye arter.Det motsatte av allopatrisk er sympatrisk. Les mer i Store norske leksikon artsdannelse hybrid artsdannelse utviklingslæren